Mercuriu (elementu)

El mercuriu es un elementu químicu con símbolu Hg i 
númiru atómicu 80. Es un elementu de aspetu prateau, metal pesau pertenezienti al bloqui D dela tabra periódica, el mercuriu es el únicu elementu metálicu líquiu en condizionis estándal de laboratoriu; el únicu otru elementu que es líquiu baju estas condizionis es el bromu (un nu metal), anque otrus metalis cumu el cesiu, el galiu i el rubidiu se hundin a temperaturas ligeramenti superioris.

El mercuriu aparezi en mineralis en tou nel mundu, prencipalmenti cumu cinabrii (sulfuru de mercuriu). El pigmentu roju denominau bermellón se obtieni triturandu cinabriu natural o sulfuru de mercuriu obteniu pol síntesis.

El mercuriu se gasta en termómetrus, barómetrus, manómetrus, esfigmomanómetrus, argunus tipus de válvulas cumu las bombas de vacíu, interrutoris de mercuriu, lámparas fluorescentis i otrus dispositivus, a pesal de la su toxicidá.

 Huentis